WARSZAWA, POLEN, DEN 13. JANUAR 22 TIMER INDEN NØDKALDET
Kære lyttere, jeg ved godt, det er onsdag,
men forhåbentlig kan vi bøje virkeligheden lidt.
Hvis vi alle lytter til denne sang, bliver det så hurtigere fredag? Vi prøver.
Nå. Sover Monika stadig?
Ja, heldigvis.
Der er en IKEA i Malmø.
Jeg køber hende en vugge.
Hvornår er du hjemme igen?
Før end du bryder dig om.
Du skal tage dig af din mor og din søster.
Og ikke hænge ud med Macioszek.
-Vil du være en mand, så opfør dig som en. -Lad ham nu være. Her er jeres te.
-Tak. -Så lidt.
Vil I have røræg eller spejlæg?
-Røræg. -Spejlæg.
Det bliver spejlæg.
Jeg ved det sgu ikke. Vi får se.
Kom nu!
-Kommer. -Aga!
Din madpakke!
-Hvad skriver vi? -Den 13.
Godt, det ikke er fredag.
Du får en Scania, siden din MAN inspiceres.
I orden?
Ja.
Nå ja, og dette.
God tur.
Tak.
POLSK FORSVAR
Godmorgen.
Det var på tide.
Landmændene strejker.
Hvor meget er der?
Vi skal ikke slæbe på det.
Hold da kæft.
Ja, der er meget.
Vanvittig meget.
Det er onsdag den 13. januar klokken 20.30.
Ved kysten i Ermland og Masurien
forventes meget kraftige vindstød, op til 120 kilometer i timen.
Og kraftig regn og slud.
-Temperaturerne bliver… -Se.
…to til fem grader, men vinden vil få det til at føles koldere.
For helvede også.
Fru Kaczkowska, sejlede din mand ofte til Sverige?
Nogle gange fire gange om måneden.
Så han kendte ruten godt?
Det var faktisk den eneste rute, han arbejdede på.
Og hvor ofte sejlede han med Jan Heweliusz-færgen?
Jeg ved det ikke præcist, men ret tit.
Var der noget, han studsede over?
Fortalte han dig om sine bekymringer?
Var der noget, der bekymrede ham? Bemærkede han noget?
Min mand kunne ikke lide at sejle om vinteren.
Han var bange for storme.
-Da han var på Heweliusz? -Ikke kun da.
Hvad med på Heweliusz?
Også der.
Hvad med Karkonosze?
Om forladelse,
men dette har ingen tilknytning til sagen.
Jeg prøver bare at demonstrere,
at hr. Kaczkowski havde en generel frygt for at krydse Østersøen om vinteren,
og ikke kun med Heweliusz, ikke sandt?
Kan vi komme tilbage til sagen?
Jeg spørger igen. Fortalte din mand dig noget om Heweliusz?
Måske om usædvanlig opførsel fra kaptajnen eller besætningen?
Læg nu ikke noget i munden på afhørte.
Stille, hr. Budzisz.
Vil du venligst fortælle os,
om din mand sagde noget om kaptajn eller besætning?
Jeg forstår ikke, hvor du vil hen med det.
Eller hvorfor jeg overhovedet er her.
Jeg er blevet narret af alle.
Ingen har sagt undskyld til mig for det, der skete.
Jeg tog til Świnoujście for at hente min mand,
fordi jeg fik at vide, han var i live.
Og da jeg ankom med min søn, viste det sig at være en fejl.
En fejl, forstår du?
Man må simpelthen ikke begå fejl,
når man skal afgøre, hvem der overlevede.
Ved du, hvordan jeg havde det, da jeg indså,
at jeg var kommet for at modtage en fremmed?
Frue, vi forstår din bitterhed.
Vi beklager fejlen dybt.
Men det var måske ikke sket, hvis Heweliusz var holdt ved lige og…
Undskyld mig.
Jeg kan forsikre dig om, at jeg bærer på rigelig vrede
mod kaptajnen og besætningen,
men jeg kan godt se, hvad der foregår her.
Jeg er en simpel kvinde, men jeg er ikke dum.
Jeg ser, hvad I har gang i.
I er så vigtige og indflydelsesrige, og alligevel tænker I kun på jer selv.
Og så er det mig, som skal afbetale min mands gæld!
Fru Kaczkowska, fald nu til ro…
Nej! Nu lader du mig tale færdig.
Jeg aner ikke, hvem der bærer skylden, men én ting er sikkert.
Det er staten, der har svigtet. Staten, I repræsenterer lige nu!
I svigtede os! Jer alle. I var ikke opmærksomme nok.
Og nu skal enkerne og familierne stå for omkostningerne.
Jeg ville bare ønske,
at man ville lade os være i fred.
At alt det her var forbi.
For jeg ved,
at vi ingen retfærdighed får.
Folk her er ligeglade med sandheden.
Det indså jeg, da jeg blev dikteret mit vidneudsagn.
Af hvem?
Og jeg vil bare…
Jeg vil gerne vide, hvad min mand følte,
da han lå for døden.
Tænkte han på mig, på vores børn?
Hvad vil det sige, du fik dikteret dit udsagn?
Bare glem det.
-Beklager -Hvad sejlede han med?
-Var det våben og ammunition? -Ro, tak!
Ro i salen, tak!
Ro, tak!
Mine damer og herrer, ro i salen!
Ro i salen, mine damer og herrer!
Kammeret kalder den næste op.
Undskyld mig. Vidste din mand, hvad han sejlede med?
Skrid med dig!
Rolig.
Du er ekspert i toksikologi, ikke sandt?
Ja.
Og du undersøgte maveindholdet
på de afdøde besætningsmedlemmer på Heweliusz?
Ja, nogle af dem.
Var der noget, der tiltrak din opmærksomhed?
Man fandt spor af alkohol i mavesækken på én person.
Ville det så være rimeligt at antage,
at besætningsmedlemmerne kunne have været berusede?
Det kan jeg ikke afgøre med absolut sikkerhed.
Ej heller udelukke det.
Hvis det ikke kan bekræftes, kan det ikke bruges som anklage.
Du har ikke ordet.
Du nævnte spor af alkohol.
Hvem vedrørte det?
Styrmand Skrzypczyński.
-Umuligt. Min mand hadede alkohol. -Ro, tak.
-Men det er åbenlyse løgne! -Ro!
-Ingen yderligere spørgsmål. -Tak.
-Undskyld, jeg har et spørgsmål. -Værsgo.
Blev kaptajn Ułasiewicz' lig testet for spor af alkohol?
Ja, selvfølgelig.
Og?
Der var ingen spor af alkohol.
Ikke flere spørgsmål.
-Tak, det var alt. -Tak.
Vi vil gerne indkalde som vidne
major Artur Ferenc.
Ro i salen, tak.
Oplyst venligst dit navn.
Jeg hedder Artur Antoni Ferenc. Jeg er major.
Jeg undersøgte Jan Heweliusz-forliset for efterretningstjenesterne.
Lad mig minde dig om, at du er under ed.
Må jeg stille et spørgsmål?
-Gerne. -Tak.
Hr. Ferenc, hvorfor igangsatte man efterforskningen?
Var det på grund af lasten?
Jeg forstår ikke spørgsmålet.
Vi undersøgte sabotage eller terrorisme som mulig årsag.
Ja?
Det kunne vi hurtigt afvise.
Under efterforskningen fandt vi andre interessante fakta.
Hvilke fakta?
Her er kaptajn Andrzej Ułasiewicz' lægejournal.
Fremvis venligst dokumenterne for salen.
Tak.
I fjor var kaptajnen ude for en alvorlig ulykke.
Ifølge udskrivningspapirerne
var han muligvis ikke i stand til at føre køretøjer.
En neurolog erklærede min mand egnet til at køre bil.
Det bliver noteret, fru Ułasiewicz, men vi får brug for en attest.
-Har du attesten? -Kubara har den.
Og, major, fortsæt gerne.
Tak.
Kaptajnen var ikke den eneste med helbredsproblemer,
som kunne påvirke navigationsevnen
og den generelle evne til at vurdere situationen til søs.
Styrmand Waldemar Skrzypczyński
gennemgik kort før ulykken en større øjenoperation. Her er papirerne.
Hvor usselt! I slog min mand ihjel, og nu håner I ham!
Ro i salen, tak!
Da han kaldte efter hjælp og udsendte nødkaldet,
opgav pågældende styrmand en forkert position på færgen,
hvilket naturligvis kan have forsinket redningsaktionen.
-Hvad mener du? -Intet var galt med hans syn.
Jeg må altså virkelig have ro!
Hvad taler du om?
Du og dine kollaboratører er en flok amatører.
Du ved lige så meget om søfart, som jeg gør om sumobrydning.
Kaptajnen, ikke styrmanden, oplyser skibets position.
Ikke sandt, kaptajn Kubara?
Ro, tak.
Mine damer og herrer, ro i salen!
Hvordan ved vi, de angav forkert position? Det står ikke i papirerne.
Redningsaktionen var forsinket, da positionen var ukendt.
Piotr, hvorfor…
…spænder du ben for os?
Det gør jeg heller ikke.
Jeg mener bare, det er afskyeligt.
I fremstiller Ułasiewicz som en sut ude af stand til at sejle.
Heniek, det er afskyeligt.
Selv hvis det var hans skyld, skal han ikke ydmyges.
-Dommen skal være upartisk. -Det garanterer jeg.
Andrzej var også min ven.
Men han angav den forkerte position.
Jeg var på broen, og jeg hørte ham.
Hvordan? Du var der jo ikke.
Det var forkert! Jeg hørte kommunikationen.
Det lød, som var de på land.
-Tror du ikke på mig? -Kan vi ikke bevare en smule objektivitet?
Hvorfor bliver rederiet helt ignoreret?
Eller færgens fejl, som de kendte til.
Piotr, det var også dit skib.
Du var også ansvarlig for sikkerhed, så du kan jo spørge dig selv om,
hvad du gjorde for at forhindre tragedien.
Er du kommet for at få råd?
Nej, det løb er kørt.
Du havde ret. Jeg skulle ikke blande mig.
De vil ofre Ułasiewicz og besætningen.
Uden tøven.
Og jeg skal blåstemple det.
De gør, hvad de vil.
-Ingen holder øje med dem. -Du gør da.
Du holder øje.
Jeg er bare til pynt i sagen.
Min dreng, indser du først det nu?
Vi sejler på et hav af lort. Det har vi altid gjort.
Sejlads var engang eventyrligt.
Nu er det forretning.
Og sådan forbliver det.
Kowalik er en usling.
Men han trives i denne nye verden.
Derfor kommer han til at stå som vinder. Og du taber.
Skal vi gå ind?
Ikke endnu.
Havet er smukt i dag.
Har du noget til mig?
Mor er her ikke, vel?
Går du allerede?
Ja. Jeg kommer igen, når høringerne er færdige.
Da du var lille, badede jeg ofte i havet.
Du stod altid på kysten og skrålede, at jeg skulle komme tilbage.
Kan du huske det?
Du frygtede, jeg ikke kom tilbage.
Min søn.
Du ved godt, havet ikke er det vigtigste i verden, ikke?
Alt går over.
Du må ikke ende som ham.
Mor…
Der går nok lidt endnu.
Jeg mister snart forstanden her.
Tante spørger konstant om, hvordan jeg har det.
Du må holde ud lidt længere.
Mor, hvorfor hænger de far til tørre på den måde?
Ved det ikke.
Prøv at tænke på noget andet.
Lad være med at læse avis. Og tro ikke på det, der er i tv.
Skal nok.
-Elsker dig. -Elsker også dig.
Hej hej.
Jeg ved ikke, om der er mere at hente her.
Det er jeg ked af. Beklager.
Vil de give Andrzej skylden?
Ved du, hvad Aga synes om det?
I må bevise, at det ikke var hans fejl at vende mod vinden.
-Han havde vel en grund. -Det tror jeg også.
Men hvis ikke vi finder grunden, så…
…er sagen tabt.
Hvad med den militære last?
Det må have været en betydelig overbelastning.
Måske er der noget konkret at finde der.
Færger sejler ofte overlastede, og alligevel når de i havn.
Heweliusz kæntrede på grund af vendingen. Det gør man bare ikke under de forhold.
Skal vi tage med dig?
Nej, tak. Jeg klarer mig.
-Sikker? Hvis du har brug for… -Helt sikker.
Lad os få det overstået.
Så jeg kan tjene penge til søs igen.
Hvad for noget?
Tak, hr. Janicki.
-Ingen flere spørgsmål. -Tak.
Er der flere spørgsmål til hr. Janicki?
Ja.
Værsgo.
Hr. Janicki,
jeg vil gerne præcisere nogle ting,
fordi du har ekspertisen, jeg er interesseret i.
Vidste du, at Heweliusz havde problemer med stabiliteten?
Ja. Det tror jeg, alle gjorde.
Hvordan ved du, den var ustabil?
Beklager, men dette er uden for vidnets kompetencefelt.
Måske er det, fordi man, efter branden på øverste dæk i 1986,
for at spare penge, hældte beton på dækket
og dermed overbelastede færgen med 115 ton
i tre etagers højde over vandlinjen.
Advokat Budzisz,
skibe repareres, og vægten ændrer sig.
Det gælder også stabiliteten. Hvad hentyder du?
Jeg undrer mig over, hvorfor en ustyrlig færge fik lov at sejle ud i storm.
Jeg har jo sagt, at vejret var mildere, da Heweliusz lagde fra kaj.
Vinden var 6-7 på Beaufort-skalaen.
Nå, så kaptajnen gjorde intet forkert, da han lagde fra kaj?
Den vindstyrke er ikke meget for en færge på den størrelse, er det?
Nej.
Så jeg gentager,
at kaptajnen efter bedste viden ikke udsatte nogen for fare.
-Det gjorde han vel ikke. -"Vel"?
Han fik vejrmeldingen fra jer, havnekaptajnens kontor, ikke sandt?
Ja.
Og det var jer, der lod færgen lette anker?
Ja.
Vil du så være sød at fortælle, hvordan det er muligt,
at I lod Heweliusz lette anker,
hvis I vidste, der var uvejr på den anden side af Rügen?
-Det vidste vi ikke. -Det er interessant.
Jeg har her…
…en tysk vejrvarsling.
Den er fra den 13. januar klokken 23.00.
Den advarer, at en orkan nærmer sig fra Nordsøen.
Ja?
Jeg er her for at vidne. Witold Skirmuntt.
Jaså. Tag plads. De er stadig i gang med Janicki.
Vi kendte ikke til varslingen.
Varslingen blev udsendt til samtlige Østersøhavne.
Men I ignorerede den. Hvorfor?
Måske fordi ingen hos havnekaptajnens kontor,
altså kontoret på den polsk-tyske grænse,
kan tale tysk.
Den burde være på engelsk.
I overså en orkan, hvis kraft var på over 180 kilometer i timen!
Den kunne ikke have været så stærk.
Her står der tydeligt "98 knob."
Det er 180 kilometer i timen. Kan I heller ikke matematik?
Sådanne orkaner findes ikke.
Ser man det!
Tak. Ikke flere spørgsmål.
Mange tak.
Undskyld mig, dommer.
Ikke desto mindre, hr. Budzisz, lykkedes det andre færger,
herunder min, at nå i havn.
Du, kaptajn Kubara, advarede heller ikke Ułasiewicz.
Selvom jeres vindmålere, så vidt jeg ved,
gik ud over skalaen.
-Du sejlede da fra Rügen. -Jeg vil ikke sidde her og blive anklaget.
Vejret var ikke forfærdeligt.
Kaptajn Ułasiewicz foretog en unødvendig vending
for at søge læ bag Rügen.
Derfor drev han for vinden, hvis du da ved, hvad det er.
Hvorfor skulle kaptajnen søge læ, hvis vejret ikke var forfærdeligt?
Du prøver aktivt at finde huller i alt!
Hullerne findes i hypotesen om kaptajnens skyld.
Heweliusz var et ustabilt vrag med defekte bovpropeller
og et defekt ballastsystem.
Et under, at den ikke sank tidligere.
Besparelser gik ud over sikkerheden, og her ses følgerne.
Heweliusz blev altid repareret på velrenommerede værfter.
Stop så den forbandede farce.
-Hr. Janicki, du kan gå. -Ét spørgsmål til.
-Ro i salen, tak! -Jeg har et spørgsmål til!
Kammeret tager en pause ti minutter.
Så indkalder vi næste vidne. Mange tak.
Sikke noget lort!
Hvem fanden skaffede fru Ułasiewicz ham Budzisz?
-Hvor skulle jeg vide det fra? -Jaś, fald ned.
For helvede!
Jeg er rolig som en tibetansk munk! Hvem gjorde det?
Det gjorde jeg.
Nå. Så ved vi det.
Halleluja.
Jeg skulle tage mig af fru Ułasiewicz.
D'herrer, tag det roligt.
Nu taler vi med ham betjent…
-Skirmuntt. -Ja. Det skal nok gå.
-Jaś, det skal nok gå. -Det håber jeg.
Vi to skal tale senere.
Jeg må minde dig om, at du har aflagt ed.
Hr. Skirmuntt, du var på broen lige inden katastrofen.
Ja, i et stykke tid.
Kan du med dine egne ord sige, hvad der skete på broen?
Det forventelige.
Vi kæmpede med elementerne.
Ligesom jer på Karkonosze.
Og kan du fortælle os, hvad du lavede du på broen?
Jeg stod vagt.
-Hvor var kaptajnen? -Han sov.
Ro i salen, om jeg må bede.
Stilhed, tak!
Siger du,
at kaptajnen ikke var på broen under stormen?
Så snart problemerne begyndte, kom kaptajnen naturligvis.
Var det din beslutning at læsse ved bagbord?
Nej, hr. Skrzypczyński traf den beslutning under første vagt.
Fordi vindtrykket krængede skibet mod styrbord,
besluttede vi at udjævne krængningen ved at læsse ved bagbord.
Det udjævnede krængningen midlertidigt.
Hvorfor kun midlertidigt?
Da vi lagde om, forstærkedes kræfterne…
…og færgen kæntrede.
Hvorfor lagde I om?
Jeg ved det ikke.
Jeg var ikke længere på broen da.
-Hvor var du? -Undskyld?
Hvor var du så?
I maskinrummet. Kaptajnen bad mig tjekke ballastventilerne.
Hr. Skirmuntt,
drikker du?
Det er jo absurd!
Stilhed, tak!
-Stilhed, tak! -Latterligt!
Ro i salen!
Jeg har oplysninger om, at du på hospitalet
havde en flaske alkohol på dig.
Ja, det havde jeg. En ansat fra ambassaden gav mig den.
Og? Drak I den sammen?
Undskyld mig.
Kan vi droppe denne tåbelige idé om, at besætningen skulle være fulde?
Det er ikke dig, der bestemmer, hvilke vinkler der skal drøftes her.
-Jeg må protestere mod de antydninger. -Sæt dig venligst.
Hr. Skirmuntt, kan du fortælle os, hvordan du blev styrmand?
Jeg blev forfremmet.
Så du har aldrig gået på nogen søfartsskole?
Jeg blev forfremmet til styrmand gennem mit arbejde med kaptajn Ułasiewicz.
Så du blev forfremmet ud fra en personlig vurdering.
Jeg ved ikke, hvor du vil hen med det. Jeg har praktisk erfaring.
Jeg vil hen på følgende.
Var du den rette til at stå på broen
under en storm af denne kaliber?
Kaptajnen var på broen.
Du ved, at I fandt hans lig der.
Måske han der der, da færgen allerede var kæntret.
Undskyld mig, kaptajn Kubara.
Er det ikke mærkeligt, at en så erfaren kaptajn begår begynderfejl
og vender i en skævt ballastet færge?
Jeg ved det ikke. Måske var det ikke en fejl.
Måske var det ikke kaptajnens fejl? Det ville afklare kaptjans Binters tvivl.
Han mener jo, at Ułasiewicz var for erfaren til
at begå sådan en fejl.
Måske var det dig, der vendte og kæntrede skibet.
-Er det et forhør eller et folketribunal? -Hr. Celej, sæt dig ned!
Ro i salen, tak!
Dommer, jeg vil også gerne høre styrmanden svare uden ledende spørgsmål.
Kaptajn, det her er ikke en ønskekoncert.
Vi er her for at finde årsagen til katastrofen.
Og fakta er, hvad de er.
Og du, hr. Skirmuntt, fortæl os, hvad der skete.
Jeg kæntrede ikke skibet!
Kaptajnen foretog vendingen.
-Han var nødt til det. -Hvorfor?
Pas. Jeg var ikke på broen da.
Hr. Skirmuntt, hvis du ikke var på broen på tidspunktet,
hvordan kan du så vide, det var kaptajnen, der vendte?
Styrmand.
Vent venligst.
-Styrmand… -Kaptajn, jeg sænkede ikke skibet!
Det var ikke mig.
Jeg gjorde det ikke.
Kan du ikke fortælle, hvad der skete?
Hvorfor sagde du, Ułasiewicz måtte vende?
Witold.
Svaret ligger på båndene fra Ostsee Radio.
FØDSELSATTEST
LIVSFORSIKRINGSPOLICE WITOLD SKIRMUNTT
Kom her.
Værsgo.
Ønsk mig held og lykke.
DEN POLSK-TYSKE GRÆNSE
Ostsee Radio, dette er Kempen!
Vi er over ulykkesstedet.
Der er støj. Gentag, tak.
Ostsee Radio, dette er Kempen!
Undskyld mig. Disse optagelser er fra kl. 4 om morgenen, ikke?
Ja, fra 4.00 til 5.15.
Hvad er Kempen for et skib?
Det må jeg undersøge.
Tak.
Ostsee Radio, dette er Kempen!
Vi befinder os ved ulykkesstedet.
Det polske skib Jan Heweliusz. Vi igangsætter en redningsaktion.
Giv os jeres koordinater.
Ostsee Radio, dette er Kempen!
Vi befinder os ved ulykkesstedet.
Jan Heweliusz er på vores bagbord. Redningsaktion igangsættes!
Giv os jeres koordinater.
Vi er 16 sømil øst for Kollicker.
Seksten sømil øst for Kollicker!
Kempen!
Dette er Kempen. Forholdene er for barske.
Vi er for små. Vi vender om.
Kempen!
Forstår jeg rigtigt, at I vender om?
-Ja. -Modtaget.
Vi har ingen oplysninger om Kempen.
Men I havde da kontakt med dem, ikke?
Ja, men vi har ingen oplysninger.
Må jeg få en kopi af optagelserne?
Tag bare originalerne.
Vi laver ikke kopier.
Bare send dem tilbage senere.
Tak.
Det er Budzisz.
Det er Binter.
Hør godt efter nu.
Heweliusz var på kollisionskurs med et tysk skib.
Kaptajnen måtte vende om.
Hvad? Jeg forstår ikke. Kollisionskurs? Hvordan?
Der var jo ingen andre skibe. Det har ingen sagt. Hvor ved du det fra?
Det kan udledes fra optagelserne fra Ostsee Radio.
-Optagelser? -Ja.
Fra dagen på katastrofen.
Jeg præsenterer dem for salen i morgen.
Dette ændrer alt, forstår du?
Det tyske skib havde vigepligt.
Kort efter katastrofen siger skibets kaptajn,
at Heweliusz er på deres bagbord.
Du må gerne køre videre.
Jeg må gå nu.
Vi ses i morgen.
Glemte du ikke noget?
Tak.
Satans.
-Var det Binter? -Ja.
Hvad sagde han?
Vi har et gennembrud.
Høringernes sidste dag, efterfulgt af procedurerne.
Derefter gennemgår Søfartskammeret beviserne og afsiger
en kendelse inden for en måned.
Næsten hele Polen venter på dagens afgørelse.
Især lokale beboere, de omkomnes familier og søfolk.
Vi holder jer løbende opdateret om sagens gang.
Fem minutter.
Det er tid.
Hvor er Binter?
Mine damer og herrer,
i morges modtog vi en utrolig trist nyhed.
I går aftes fandt et biluheld sted,
som kostede lægdommer kaptajn Piotr Binter livet.
Af denne grund udsætter jeg høringen til i morgen.
Jola, du bør blive til det sidste.
Jeg har fået nok. Jeg vil tilbage til min datter.
I morgen er der jo slutprocedure.
Slut på hvad?
-Kan jeg give dig et lift? -Nej, tak.
Jeg skal ordne noget, og du skal forberede dig.
Farvel.
Hej, skat. Jeg er i Świnoujście. Vi er forsinket grundet en mindre fejl.
Det har stormet de sidste par dage.
TI TIMER INDEN NØDKALDET
Nok fordi jeg efterlod Baba Yaga i bilen. Det gynger.
I går ramte en byge siden så hårdt,
at vi med agterenden bragede ind i kajen.
Nu prøver gutterne at udbedre skaderne.
Jeg hader at sejle Heweliusz i sådan et vejr.
De fik ikke fikset fremdriften.
Sig til Aga, jeg har købt de Daim-barer.
Og at hun skal lave sine engelsklektier.
Og jeg beklager det der med… Når jeg er træt, bliver jeg nemt vred.
-Vi tager på skiferie, når jeg er hjemme. -Andrzej!
Andrzej, kom nu!
Ja, jeg kommer! Vent!
Og husk at optage Trójka-hitlisten, okay?
Der ligger et tomt bånd ved kurven.
Jeg må gå nu.
Jeg elsker jer begge. Kys alle for mig. Også Hania og Janusz.
Vi ses om fem dage. Kys og kram.
Andrzej er vores mand. Jeg kan stå inde for ham.
-Han brokker sig ikke? -Aldrig.
Jeg kender Andrzej ret godt.
Hej, Andrzej.
Hej.
Dette er hr. Ferenc.
Kaptajn Ułasiewicz.
Hør, der er en forespørgsel helt oppefra.
Kan vi udsætte afgangen?
-Endnu mere? -Bare lidt.
Det er barske vejrforhold. Der kommer kuling i nat.
Vi afventer en diplomatforsendelse.
Jędruś, du kan klare al slags vejr.
-Jędrek… -Hvad?
Det her er vigtigt, forstår du?
Kan du klare den?
Måske. Men kan Heweliusz?
Tak.
Kom.
Jeg sagde jo, alt nok skulle gå.
Andrzej er pålidelig.
Jeg siger hej, og så tager du dig af dem.
Kom.
Sikke en formel modtagelse.
Vi har sjældent så prominente gæster.
-Og Marta… -Giv mig din hånd.
-Hovmesteren viser jer jeres kahytter. -Hej.
Og den unge sømand kan komme op på broen senere, hvis han vil.
Mange tak.
Han er nervøs. Det er hans første udenlandsrejse.
Klart. Vi kan bede Ola om at tage sig af ham.
-Ja. -Vil du gå med Ola?
-Kom. -Følg mig.
Hvordan går det? Er I færdige?
Så, færdig!
Sig til ham den gamle, at agterporten er ordnet.
-Men… -Gør det nu!
-Hej, alle sammen. -Nå.
-Hej, Waldek. Hvordan har øjnene det? -Som i folkeskolen.
Jeg havde glemt, hvor grim verden er.
-Men når jeg ser jer… -Hej, Waldek.
Hej.
Hej, Zajdel.
Kaptajn, agterporten er ordnet.
Så sæt i gang med at laste.
Men tag jer god tid.
-Vi venter på én last til. -Modtaget.
Hvilken last?
Noget til ambassaden.
Ikke så meget søvn?
Hun er ved at få tænder, så hun græder ofte.
Flyt den hvide lastbil over til toeren.
-Ellers krænger vi for meget til styrbord. -Ja, hr. Celej.
Chef, kom lige.
Stop!
-Hvad fanden foregår der her? -Det kommer ikke dig ved.
-Gu gør det så. Det er mit ansvar. -Så værsgo.
For helvede.
Kom bare!
Parker den helt agter i midten.
-Hvor, sagde du? -Ved agterstavnen.
Modtaget.
Hold godt fast. Vi går en hård nat i møde.
Det ved jeg desværre godt. Hvornår rejser vi?
Tak.
Snart, håber jeg.
Hvad er klokken?
Kaptajn, kan vi lige tale?
I må have mig undskyldt.
Ja?
-Der er et problem. -Hvad?
En af lastbilerne er tungere end angivet.
-Hvor meget? -Tredive ton.
-Så smid den af. -Det kan vi ikke.
Nå, den.
Hvad er dybgangen?
Vi er ved grænsen, og vi mangler stadig tre lastbiler.
Så luk dem ikke om bord.
-Så lastningen er slut? -Ja.
Lastningen er slut. Jeg gentager. Lastningen er slut.
Lastningen er slut!
-Er det en spøg? -Det er kaptajnens beslutning!
Jeg skal med. Jeg er på akkord.
Du må tage den næste. Sådan er livet.
Det skal sgu være løgn!
-Hvad nu? -Vi kommer ikke med.
Fandeme utroligt!
Vi sejler nu.
-Vi er tre timer forsinket. -Højere magter. Intet at stille op.
Med fire motorer kan vi indhente tid.
Jeg ved sgu ikke…
Kaptajn, over radioen sagde tyskerne noget om en orkan nær Arkona.
Orkan?
Havnekontor, dette er Heweliusz.
Ja, Jędruś. Kom.
Har du hørt noget om en orkan? Tyskerne nævnte det over radioen.
Vi ved intet. Vinden er stærk, men værre er det ikke.
Det er jo ikke Caribien.
Så ingen blev i havn?
Alt er fint. I kan bare lette anker.
Tak.
Bro to, start fire motorer og to bovpropeller.
-…min kone. -Ja.
Nu siger hun, at de bor i Strzelin.
Øjeblik… Godt.
Hun laver altid helt fantastisk mad.
Hæv rampen. Kast alle trosser.
Rampen er hævet.
Bagbord fri.
Stævn fri.
Vi sejler.
Klar til at lukke.
Luk porten.
Den forpulede trettende…
Port lukket og låst.
Tag roret. Styr kurs 055.
Tager roret. 055.
Bekræftet, 055.
ŚWINOUJŚCIE HAVNEINDLØB, POLEN 4,5 TIME INDEN NØDOPKALD
Her er din suppe.
-Tak. -Velbekomme.
-Suppe? -Ja.
Oksesteg eller kylling?
Kaptajnen her. Manøvre slut. Vi går over til navigation.
Hold fire motorer og generatorer i gang.
Waldek, du er på til klokken 02.00. Så tager Witek over.
Hold 355. Ret op til 350 om nødvendigt.
Modtaget.
Hvis der sker noget, så sig til.
-Godnat. -Godnat.
Ulykker som Jan Heweliusz-færgens forlis
har aldrig kun én årsag.
Så der findes aldrig blot én ansvarlig.
En tragedie er summen af mange faktorer.
Der skal mange uheldige sammentræf til,
før en katastrofe indtræffer.
DEN 14. JANUAR TRE TIMER INDEN NØDKALDET
Hvorfor krænger den så meget?
Fordi det blæser.
Chef!
Får de ikke rettet op, kan vi ikke arbejde!
Bro, det er Celej.
Bro. Ja, Marek?
I må få rettet op. Vi kan intet stille op med den krængning.
Det er modtaget.
Vi drejer styrbord. Jeg justerer krængningstankene.
Det løser sig. Ring, når alt er fastgjort.
-Kursus 030. -030.
Sådan, 030.
Zajdel.
Broen til Zajdel. Vi fylder bagbord. Åbn den.
Modtaget!
Hej, d'herrer.
-Hvad så? -Det gynger bare lidt.
Kurs 030, sydvestlig vind, styrke otte.
Vi krængede, så jeg udlignede med tankene.
Ventilerne er lukket. Marek og gutterne sætter kæder på.
En stærk afdrift har skubbet os lidt af kurs.
Ret op, når Marek er færdig.
Fart 13,5 knob. Ring, hvis der sker noget.
Godt. Kurs klar?
Klar. Ingen signaler.
-Godnat. -Nat.
Marek, er alt fastgjort?
Alt fastgjort, ja. Tak.
-Flytter lastbilerne på sig? -Ja, som på glatførekursus.
Sikke et lortevejr.
ØSTERSØEN EN HALV TIME INDEN NØDKALDET
Vi driver stadig.
-Så luffer vi lidt mere. Kursus 335. -335.
-Ja, 335. -Godt.
Jan Heweliusz!
Hvad var det!
Det ved jeg ikke.
Jan Heweliusz!
Dette er Kempen.
Jan Heweliusz! Dette er Kempen!
Vi er på din styrbordsside!
Du er på kollisionskurs!
Pis.
Vi er om styrbord!
Hvad nu? Hvorfor sænker vi farten?
-Vi er på kollisionskurs. -Hvad mener du?
-Hvorfor? -Aner det ikke! En tysk trawler.
Så du den ikke tidligere? Hvad fanden har I lavet?
-Jeg satte farten ned, fordi… -Sænkede du farten i en storm?
Det nytter ikke. Vi rammer den.
Jeg tager over. Farten sættes op.
-Hårdt bagbord. -Hårdt bagbord!
Hvad sker der?
Ja, hårdt bagbord.
-Ror til brovinge. -Ror til brovinge.
Bed maskinrummet om at starte sidepropellerne.
Bro To, start sidepropeller!
De starter.
Hvorfor fanden krænger vi?
Al vandet er i krængningstanken bagbord.
Hvorfor meldte du ikke det? Pump det til styrbord!
Zajdel, vi fylder styrbord. Åbn den!
Hvad fanden?
For helvede!
Hvorfor mindskes krængningen ikke?
Hvad er der med de krængningstanke?
Hvad fanden sker der dernede? Gå derned og kig!
Krængningen tager til.
Med hvor meget?
Tyve grader, stigende.
Besætning og passagerer, dette er jeres kaptajn.
Færgen skal evakueres.
Jeg gentager. Færgen skal evakueres.
I så høj en sø og med vandsprøjt kan raderer svigte.
De opdager ikke alle objekter. Især ikke mindre fartøjer.
Såsom det tyske skib, der pludselig dukkede op alt for tæt på Heweliusz.
Det var på kollisionskurs med det forsinkede Heweliusz.
Heweliusz havde vigepligt, hvilket forklarer vendingen.
Katastrofen skyldtes ydre forhold.
Skibets konstruktionsfejl,
manglen på information om vejrforholdene i Østersøen
og uheld.
Men ikke kaptajnens inkompetence.
Kaptajnens opførsel var eksemplarisk.
Han gav vigepligt.
Fortæl mig venligst…
…har du beviser, der understøtter denne hypotese?
Desværre ikke, nej.
De brændte op i Piotr Binters bil.
Er der nogen, der har flere spørgsmål?
Mange tak.
Efter gennemgang af materiale, beviser og vidneforklaringer
fra vidner og berørte parter
fastslår den dømmende instans for Søfartskammeret i Stargard følgende.
Den tragisk afdøde kaptajn på Jan Heweliusz, Andrzej Ułasiewicz,
bærer ansvaret for katastrofen.
Sæt jer venligst ned.
Kaptajnen forsømte sine pligter.
Han udviste uansvarlighed ved
at træffe risikable beslutninger under stormen.
Mens besætningen undlod
at overholde arbejdsmiljø- og sikkerhedsbestemmelser.
Du lyver.
Stille, tak.
Jan Heweliusz var ikke uden fejl,
hvilket også hviler på rederiet.
Derudover var vejrforholdene barske.
Ikke desto mindre var besætningens forsømmelser
og kaptajnens uforståelige beslutning om pludseligt at vende
afgørende for tragedien.
Hvad fanden…
Bro, meld ind!
Broen her.
Mand over bord på bagbordsside!
-Mand over bord! -Modtaget.
Kast redningskransen!
Er dommen faldet?
Skal vi ikke tage væk sammen?
Hvad med den skitur?
Jeg vil gerne læse navigation.
Du har stadig tid til at tænke over det.
Hej.
HEWELIUSZ-TRAGEDIEN FØRTE TIL EN STYRKELSE AF PRINCIPPET OM,
AT SKIBETS KAPTAJN TRÆFFER DEN ENDELIGE BESLUTNING OM AFGANG.
I 2005 VANDT SØFOLKENES ENKER EN SAG MOD POLEN I STRASBOURG.
DEN EUROPÆISKE MENNESKERETTIGHEDSDOMSTOL BESLUTTEDE,
AT TRE SØFARTSKAMRE IKKE HAVDE BEHANDLET SAGEN UPARTISK.
KAPTAJNENS ENKE, JOLANTA, ØNSKEDE IKKE AT DELTAGE I RETSSAGEN.
HEWELIUSZ-SAGEN ER STADIG UAFKLARET OG VÆKKER MANGE FØLELSER.
I 2025 BLEV DET 56. OFFER FOR KATASTROFEN REGISTRERET.
EN 17-ÅRIG DATTER AF EN ØSTRIGSK LASTBILCHAUFFØR.
LISTE OVER OFRENE AF JAN HEWELIUSZ-KATASTROFEN.
Tekster af: Nicklas Rasmussen